**PISMO PODPORE DELOVANJU IN FINANCIRANJU Radio Študent 89,3 MHz**

* [11 januarja, 2021](https://szpd.si/2021/01/11/)

Kolegice in kolegi, novinarke in novinarji ter vse ostale sodelavke in sodelavci [Radia Študent](https://www.facebook.com/radiostudent89.3/), člani [Sindikat Žerjavistov Pomorskih Dejavnosti Luke Koper](https://www.facebook.com/sindikat.zerjavistov/?__cft__[0]=AZVRLxiK2gTJTAIeYjqc8CiSFXsboMGL7Ac7yXCaMKCwKBb5xh-g4GfR3Pm3tP_2g2ocj3Ar4UQLXdZ_Zpu935oJgRo0TVLVYxGp0Ljb_2598SLQeeinh-u8Kh8CVg9oCeCTueq9Ps9edTjiyGXObbkk9eDPs4GpabW96s6ExY_fDMpmYX6HxXa2Vr1yn8eV20c&__tn__=kK-R) (SŽPD) smo ponosni na vaše delo, neodvisnost in pravi novinarski boj.

V težkih pogojih vsa ta leta vzpostavljate prostor za resnicoljubno novinarsko poročanje, ustvarjanje in povezovanje različnih kultur in umetnosti, prav tako odpirate družbene teme, pred katerimi si naša družba rada zatiska oči, tudi o delavski problematiki širom Slovenije in dlje.

Ni slučaj, da ste istočasno pod udarom (ne)financiranja vi in [Slovenska tiskovna agencija STA](https://www.facebook.com/STA.Novice/?__cft__[0]=AZVRLxiK2gTJTAIeYjqc8CiSFXsboMGL7Ac7yXCaMKCwKBb5xh-g4GfR3Pm3tP_2g2ocj3Ar4UQLXdZ_Zpu935oJgRo0TVLVYxGp0Ljb_2598SLQeeinh-u8Kh8CVg9oCeCTueq9Ps9edTjiyGXObbkk9eDPs4GpabW96s6ExY_fDMpmYX6HxXa2Vr1yn8eV20c&__tn__=kK-R).

Gre za načrtne in usklajene napade na svobodno novinarstvo v Sloveniji in kritično besedo, ki ne špara nikogar. Zato bodite vztrajni, borite se do konca in imejte v mislih, da vas delavci Luke Koper podpiramo. Radio Študent je civilizacijska pridobitev in evropski unikum, na katerega bi morali biti vsi ponosni, vendar ga želijo nazadnjaške sile potisniti direktno v bankrot.

Do zmage, v solidarnosti z vami člani SŽPD!